Turiștii au avut parte de o apariție neașteptată în stațiunea Năvodari, în Sâmbăta Mare! Cei care au ieșit la o simplă plimbare la malul mării sau pentru a se înfrupta din băuturi răcoritoare la terasele de-a lungul plajei din stațiune au putut vedea un spectacol natural. Vezi mai jos despre ce este vorba.
Turiștii și localnicii din stațiunea Năvodari au parte de un real spectacol natural, chiar în Sâmbăta Mare. Cu o zi înainte de Paște, persoanele care eu ieșit la plimbare la malul mării au putut fi martore în fața unui tablou natural, la câțiva metri de mal.
În apele Mării Negre și-a făcut apariția un grup de pelicani, iar pentru mulți turișit este o apariție neașteptată. În zona plajei de la Năvodari, turiștii și localnicii care au poposit pe nisip sau aproape de malul apei au putut observa pelicanii la suprafața mării. Nu este prima oară când pelicanii apar în stațiunile din județul Constanța. Însă, în mod obișnuit, specia de păsări migrează către Delta Dunării. Cercetătorul Adrian Bîlbă a oferit mai multe explicații.
„Prezența pelicanilor pe mare este cumva logică. Ei au venit după pește. În traseul migrațional, crețul vine din Grecia, iar ceilalți vin din nordul Africii. Se mai uită, se mai și odihnesc, dar în același timp caută și hrană, iar dacă găsesc un pește, doi, iar în perioada asta pot găsi, pentru că marea a fost vânzolită, apa este mai dulce, sunt și specii de apă dulce cu care ei sunt obișnuiți și pot să mai și stea câteva zile până când în final se duc spre zonele de cuibărire, în Deltă”, a precizat cercetătorul, conform Antena 3 CNN.
De altfel, turiștii de la malul mării au mai avut parte de surprize, anul acesta. Nu doar pelicanii le-au atras atenția, ci și alte fenomente naturale spectaculoase. De pildă, fenomenul care transformă nuanța apei într-una turcoaz. Pe de altă parte, nuanța verde a apei poate fi dată de alge. Un alt fenomen care i-a uimit pe turiști și localnici este cel în care părea că mare pur și simplu „fierbe”. Fenomenul poartă denumirea de inversiune termică. Vezi AICI mai multe detalii.
Sursă foto: Pixabay, capturi Antena 3 CNN